**ОТЧЕТ**

**за извършена дейност по**

**Наредба №2 от 27 март 2019г. за медицинските и други услуги по чл.82, ал.1а и 3 от Закона за здравето и за реда и условията за тяхното одобряване, ползване и заплащане, за одобряване, ползване и заплащане на услугите от Наредбата от лица до 18-годишна възраст,**

**за периода 01.01.2020г. – 31.03.2020г.**

За периода от 01.01.2020 г. до 31.03.2020 г. са постъпили общо 361 заявления за заплащане на медицински и други услуги по Наредба №2 от 27 март 2019г. за медицинските и други услуги по чл.82, ал.1а и 3 от Закона за здравето и за реда и условията за тяхното одобряване, ползване и заплащане, на лица до 18-годишна възраст (табл.1).

*Таблица № 1*

|  |  |  |  |  |
| --- | --- | --- | --- | --- |
| **Период** | Брой  подадени  заявления | Брой издадени от НЗОК заповеди за  организационно и финансово подпомагане | Брой заповеди за лечение на деца в чужбина (всички) | Брой заповеди за лечение на деца в България  (всички) |
| **01.01.2020г. – 31.03.2020г.** | **361** | **374** | **68** | **306** |

За периода 01.01.2020 г. - 31.03.2020 г. са изготвени проекти и издадени 374 заповеди от управителя на НЗОК, от тях 306 за лечение в България и 68 за лечение в чужбина.

Всички постъпили заявления са разгледани на заседания от специализираната комисията по чл. 27, ал.1 от Наредба № 2 и са изготвени 621 бр. протоколи.

Изготвените проекти и издадени заповеди от управителя на НЗОК за лечение на деца в България са общо 306, като от тях за одобрение – 292 бр., за отказ 3 броя, прекратени – 7 бр. (по шест от тях поради изтичане на нормативно определения срок за отстраняване на неясноти и непълноти в приложените документи и по едно от тях след получена молба за прекратяване от страна на заявителя), частичен отказ – 2 броя и за видоизменение на заповеди - 2 броя.

За отчетния период е одобрено финансирането по 292 заявления за лечението на деца в България (табл. №2), както следва:

*Таблица № 2*

|  |  |
| --- | --- |
| Издадени заповеди за: | Брой заповеди за одобрение за периода 01.01. - 31.03.2020 г. |
| Лекарствени продукти | **93** |
| Генетични изследвания | **31** |
| Медицински изделия за неврохирургично лечение | **77** |
| Медицински изделия за ортопедично лечение | **74** |
| Уреди за индивидуална употреба | **3** |
| Медицински изделия за кардиохирургия | **7** |
| Медицински изделия за офталмологично лечение | **1** |
| Лечение и диетични храни за специални медицински цели за деца с редки заболявания | **5** |
| Медицински изделия за гръдна хирургия | **1** |

Изготвените проекти и издадени заповеди от управителя на НЗОК за лечение на деца в чужбина са общо 68 броя, като от тях 49 заповеди за одобрение на лечението на деца в чужбина, за отказ 7 бр., прекратени 4 бр. (по три от тях поради изтичане на нормативно определения срок за отстраняване на неясноти и непълноти в приложените документи и по едно от тях след получена молба за прекратяване от страна на заявителя) и видоизменение на заповеди 8 броя (Табл.3):

*Таблица № 3*

|  |  |  |  |
| --- | --- | --- | --- |
| **Държава** | **Брой постъпили заявления през периода** | **Брой** **заповеди през**  **периода, с одобрено лечение** | Брой заповеди за одобряване на медицинските услуги по Наредба № 2 и насочени към комисия за издаване на формуляри S2 |
| **Австрия** | 13 | 9 | 49 |
| **Белгия** | 3 | 1 |
| **Великобритания** | 3 | 2 |
| **Германия** | 24 | 22 |
| **Испания** | 1 | 1 |
| **Италия** | 2 | - |
| **Люксембург** | 1 | 1 |
| **САЩ** | 1 | 2 (1 бр. по приключено съдебно дело от ЦФДЛ) |
| **Сърбия** | 1 | - |
| **Турция** | 8 | - |
| **Франция** | 7 | 3 |
| **Чехия** | 2 | 1 |
| **Швейцария** | 10 | 7 |
| **Унгария** | 1 | генетичното изследването е извършено в България |  |

За посочения период са изготвени проекти и издадени заповеди от управителя на НЗОК за лечение на деца в чужбина в 10 страни, като най-голям е броят на децата, получили организационно и финансово подпомагане за извършване на диагностични и лечебни процедури, както и контролни прегледи в Германия, следвани от Австрия, Швейцария и Франция.

За дейности одобрени по реда на Наредба №2, за които са приложими системите за координация на системите за социално осигуряване, по реда на Регламент (ЕО) № 883/2004 на Европейския парламент и на Съвета от 2004 г. за координация на системите за социално осигуряване (OB, L 166, 30/04/2004.) към комисията за провеждане на планово лечение формуляри S2 са насочени 49 случая, след издаване на заповеди на управителя на НЗОК.

**Във връзка с изпълнението на чл. 58, ал.1, т.4 от Наредба №2 от 27.3.2020г. е извършен анализ на определени дейности и резултатите от тях:**

1. **По отношение на очни заболявания при лица до 18 години :**

**Три са основните** офталмологични заболявания при деца – ретинобластом, глаукома и ретинопатия на недоносеното, за които родителите през 2019 година са подали заявления по реда на Наредба №2 от 27. .

Всички пациенти са диагностицирани своевременно в България и насочени за лечение в чужбина. Децата с офталмологични заболявания се провели лечение предимно в следните европейски болници според диагнозата:

* **Жул Гонин и ЧУВ, Лозана, Швейцария - ретинобластоми**

МКБ С69.2 ORPHA 790- 22 заявления през 2019 год. и 5 заявления през 2020 год. за 15 деца.

В болшинството от случаите децата и техните придружители извършват 4 до 6 посещения в Лозана за година с формуляр S2.

Дейности извършвани в двете болници в Лозана

1. Енуклеация по повод ретинобластом.
2. Системна и интраартериална химиотерапия.
3. МРТ под анестезия.
4. Прегледи под анестезия и без анестезия, някои предшествани от ортоптичен преглед, снимки Опто и HRA-OCT, както и консултации с протезист и протезиране.

Болницата води децата на отчет и ги кани активно за контролните прегледи.

У нас пациенти с диагноза С69.2 се водят на диспансерен отчет до края на биологичния живот.

* **Университетска очна болница Майнц, Германия – лечение на глаукоми**

Подадени 12 заявления през 2019 год.и 1 заявление през 2020 год.-за 9 деца

Дейности извършвани в болницата

1. Оперативно лечение, вкл. 360 градусова трабекулотомия.
2. Следоперативни контролни прегледи и/или последващи реоперации.

* **Очна болница „Св. Аугустин“, Антверпен, Белгия:**

Лечение на ретинопатии (витреална хирургия)- **подадени** 6 заявления през 2019 год.и 2 заявления през 2020 год. за 7 деца.

Дейности извършвани в болницата

1. Оперативно лечение.
2. Контролни прегледи и следоперативни хирургически манипулации

С писмо изх. № 22-00-18/20.02.2020 г от управителя на НЗОК на работна среща са поканени водещи офталмолози в страната, членове на експертния съвет по офталмология, на научното дружество по офталмология, ръководители на клиники/отделение по офталмология - акад. проф. д-р Петя Василева, проф. д-р Ива Петкова, проф. д-р Нели Сивкова, доц. д-р Виолета Чернодринска , доц. д-р Марин Атанасов, д-р Илия Шандурков.

На срещата са очертани основните проблеми и са направени предложения относно възможностите за лечението на посочените заболявания в България , в т.ч. и с покана за участието на чуждестранни специалисти в страната.

**II. По отношение на провеждане на протонтерапия при деца и възрастни.** Извършването на лечението е осъществявано с формуляра S2 за планово лечение за протонна терапия в чужбина, както следва:

**За 2019 г.** от НЗОК са издадени общо 16 формуляра S2 за протонна терапия на ЗОЛ в следните лечебни заведения:

* Болница Шарите, гр. Берлин – 11 бр., насочени с диагноза: „Малигнен меланом на хороидеята на окото“;
* Университетска болница Хайделберг – 1 бр., насочен с диагноза: „Рецидивиращ хордом в дясно на черепната основа“,
* Център за протонна терапия Ринекер, гр. Мюнхен - 1 бр., по диагноза „Карцином на простатата“,
* Терапевтичен център с йонизиращо облъчване Марбург, Германия - 1 бр., с диагноза „Сарком на Юинг“;
* UMCG, Център за протонна терапия, гр. Гронинген, Холандия – 1 бр. за лечение на тумор (хордом) на черепна база;
* Proton Therapy Center Czech, Чехия – 1 бр. за лечение на малигнена неоплазма на орбита.

С писмо с изх.№ 04-04-428/13.12.2019 г. е предоставена информация на МЗ за издадени разрешения за протонна терапия за провеждане на планово лечение в чужбина за периода от 2017 г.-2019г.

На основание чл. 58, ал. 1, т. 4 от Наредба № 2/27.03.2019 г. от НЗОК е изготвено предложение до министъра на здравеопазването за въвеждане на конкретни методи на диагностика и лечение на отделни дейности и/или за осигуряване на медицинска апаратура.

**Разходи за организационно и финансово подпомагане на лечението на граждани до 18-годишна възраст**

Към 31.03.2020 година НЗОК е извършила разходи за лечение на лица до 18-годишна възраст в общ размер на 3 628 944,03 лева. Същите са разпределени, като следва:

1. ***Лечение в България***

За лечение в България на лица до 18-годишна възраст са изплатени 3 255 094,01 лева за 108 деца. Разпределението на изплатените средства по лечебни заведения в страната е, както следва:

|  |  |
| --- | --- |
| **Лечебни заведения** | **Общо заплатени средства от НЗОК от трансфера на МЗ на съответното лечебно заведение** |
| Генетични изследвания – Лаборатория към МФ | 9805,00 |
| МБАЛ Аджъбадем Сити клиник - Токуда | 84848,00 |
| МБАЛ – НКБ | 9047,20 |
| СБАЛДБ Проф. Иван Митев | 1 063 739,14 |
| УМБАЛ Александровска | 175685,00 |
| УМБАЛ Канев, Русе | 16000,00 |
| УМБАЛ Свети Иван Рилски, София | 75756,00 |
| УМБАЛ Света Марина, Варна | 71 624,11 |
| УМБАЛ Свети Георги, Пловдив | 1 201 949,92 |
| УМБАЛ Царица Йоана-ИСУЛ | 493 823,66 |
| УМБАЛСМ Пирогов | 0,00 |
| УСБАЛО Проф. Б. Бойчев | 52 815.98 |
| **ОБЩО** | **3 255 094,01** |

През месец декември 2019 година НЗОК е платила авансово на УМБАЛСМ Пирогов 281 042,38 лева, от които поетапно се усвояват инициираните през 2020 година плащания. Към 31.03.2020 г. те са в размер на 75 689,00 лева.

1. ***Лечение в чужбина***

За лечение в чужбина на лица до 18-годишна възраст са изплатени 286 924,42 лева за 25 деца.

Към 31.03.2020 година по банковата сметка на НЗОК са постъпили суми от възстановени средства след проведено лечение в чужбина в размер на 33 092,78 лева.

За изминалото първо тримесечие от 2020 г. НЗОК е изплатила 120 018,38 лева за покриване на разходи за логистика, свързана с лечението на деца в чужбина. Разпределението на разходите за логистика е, както следва:

|  |  |
| --- | --- |
| **Описание** | **Общо заплатени средства в лева от трансфера на МЗ** |
| Общо възстановени разходи на родители, направени по време на проведено лечение | 32 290,55 |
| Общо разходи за осигуряване на самолетни билети и настаняване по време на провеждащо се лечение в чужбина | 53 095,79 |
| Общо разходи за осигуряване на устен превод по време на лечение | 5 671,91 |
| Разходи за настаняване /Семеен център за болни деца Гиисен, Къща за родители на болни деца Intervalle ,GEMEINSAME EIRICHTUNG KVG/ | 28 960,13 |
| **ОБЩО заплатени разходи за логистика по чл. 8 от Наредба 2/27.03.2019** | **120 018,38** |